section_heading: Povijest Kraljevstva Kataban
paragraph_text: Zapadni Kataban i nešto kasnije Minej (Ma'in) podpali su pod vlast Sabejskog kraljevstva i Himjara, i time je bio kraj velike Kraljevine Kataban i njene hegemonije nad drevnim Jemenom. Kao rezultat gubljenja kontrole nad Putem tamjana, moć kraljeva Katabana počela je slabiti, tako je vladar Šahr Jigal Juhargib III. izgubio kontrolu nad središnjim plemenima Katabana. Oko 100. godine Timna je izgubila status prijestolnice, koja je preseljena 15 kilometara južnije u Du-Gail.